Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12360

4. 1. Általános rész A tervezés és a gyártás minden részlete olyan legyen, hogy észszerű garanciát nyújtson arra vonatkozólag, hogy a repülőgép összes alkotórésze hatékonyan és megbízhatóan fog működni a várható üzemeltetési körülmények között. Ezeket olyan gyakorlati eredményekre kell alapozni, melyek a tapasztalat során kielégítőnek bizonyultak, vagy amelyeket speciális tesztekkel, vagy egyéb megfelelő vizsgálatokkal, vagy a két utóbbi összességével igazoltak. Ezeknél az Emberi Tényezők irányelveit is figyelembe kell venni. Megjegyzés.- Az Emberi Tényezőkre vonatkozó irányelvekre tájékoztató anyag az Emberi Tényezők Kiképzési Kézikönyvben (DOC 9683) található meg. 4.1.1.Igazoló tesztek A repülőgép biztonságos üzemeltetéséhez alapvetően fontos összes mozgó alkatrész működését alkalmas teszteknek kell alávetni annak érdekében, hogy bizonyítva legyen az illető alkotórészről, hogy a várható üzemeltetési körülmények között megfelelően fog működni. 4.1.2.Anyagok A repülőgép biztonságos üzemeltetéséhez elsődlegesen fontos alkatrészek anyagainak ki kell elégíteniük a jóváhagyott előírásokat. A jóváhagyott előírásoknak olyanoknak kell lenniük, hogy az anyagok, amelyeket az előírásoknak megfelelően elfogadnak, rendelkezzenek a tervezéskor feltételezett tulajdonságokkal. 4.1.3.Gyártási módszerek A gyártási és összeszerelési módszereknek olyanoknak kell lenniük, melyekkel egy egyenletesen hibátlan szerkezetet hoznak létre, és ez a használat során megbízhatóan megőrzi szilárdságát. 4.1.4.Felületvédelem Annak érdekében, hogy időjárási okok, korrózió, kopás következtében, vagy más, esetleg észrevétlenül maradó ok miatt a repülőgép szerkezete ne veszítse el szilárdságát, vagy ne károsodjon, a repülőgép szerkezetét védelemmel kell ellátni figyelembe véve, hogy milyen karbantartást fognak számára biztosítani.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes